கேள்வி: தியான் சான் - பின்புலம் பற்றி தகவல் சொல்.
பதில்: ஐரோவாசியாவின் பெருநிலப்பரப்பில் ஒரு பெரிய மலைத் தொடராக உள்ள தியான் சான் மலை, கடல் இருந்து அதிக தூரத்தில் அமைந்த பரவலான வறட்சி பகுதியாக காணப்படுகிறது. மேலும், உலகின் ஏழு மலை அமைப்புகளில் ஒன்றாக உள்ள தியன் சான் மலைகள், கிழக்கு இருந்து மேற்கு நோக்கிய சீனா, கசக்கஸ்தான், கிர்கிசுத்தான், உசுபெக்கிசுத்தான் ஊடாக சுமார் 2,500 கிலோமீட்டர் (1,553 மைல்) தொலைவிற்கு நீண்டுள்ளது. கசக்கஸ்தான் பகுதியில் வியாபித்திருக்கும் இந்த மலைத்தொடரில், சுமார் 3000 ஆண்டுகளாக பனிப்பாறைகள் உருகி வழியும் நீரால் விவசாயிகளுக்கும், கால்நடை வளர்ப்பு, மற்றும் அப்பகுதியில் உள்ள காடு உயிரிகளுக்கும் நீராதாரமாக விளங்குவதோடு, அப்பிராந்தியம் முழுவதும் பசுமையான புல்வெளிகள் நிறைந்த வசீகரிக்கும் காட்சிகளால் வெகுவான சுற்றுலாப் பயணிகளின் வருகையை அதிகரித்துள்ளது.
கேள்வி: தியான் சான் - நிலவியல் குறித்து விரிவாக சொல்லுங்கள்.
பதில்: தியான் சான் மலைத்தொடர், தக்கிலமாக்கான் பாலைவனம் வடக்கு மற்றும் மேற்குப்பகுதியிலும், மற்றும் நேரடியான வடக்கில் கசக்கஸ்தான் பிராந்திய எல்லையில் தாரிம் நீர்த்தேக்கமும் (''Tarim Basin''), மேலும், வடமேற்கில் கிர்கிசுத்தான், மற்றும் சீனாவும் உள்ளது. தெற்கில் பாமிர் மலைகள் வரை இணைப்புகள் கொண்ட தியான் சான் மலைத்தொடர், வடக்கு மற்றும் கிழக்கு நோக்கி சென்று மங்கோலியாவில் உள்ள அல்த்தாய் மலைத்தொடர்கள் சந்திக்கிறது. இமயமலை மலை பிறப்பு திணைமண்டலத்தின் ஒரு பகுதியாக இருக்கும் இந்த மலைத்தொடர், 66 மில்லியன் ஆண்டுகளுக்கு முந்தைய "புது உயிர் ஊழி" (''cenozoic era'') என்னும் காலகட்டத்தில், இந்தியா மற்றும் ஐரோவாசியா தட்டுப் புவிப்பொறைக் கட்டமைப்பு மோதல் மூலம் உருவாக்கப்பட்டது. நடு ஆசியாவின் மிக நீளமான மலைத்தொடர்களில் ஒன்றான இது, உசுபெக்கிசுத்தான் தலைநகரமும் தாஷ்கந்து மாகாணத்தின் தலைநகரமுமான தாஷ்கந்து வரையில் சுமார் 2,800 கிலோமீட்டர்கள் (1,700 மைல்) கிழக்கு நோக்கி நீண்டுள்ளது.
கேள்வி: தியான் சான் - சூழலியல் குறித்து விரிவாக சொல்லுங்கள்.
பதில்: 2,000 மீட்டர் (6,600 அடி) உயரத்தில் ஆசிய ஊசி இலை மரம் (''Picea schrenkiana, Schrenk's spruce, or Asian spruce'') போன்ற மர வகைகள் முக்கியமான காடுகளாக செழித்து வளரும் இந்த தியான் சான் மலைத்தொடரில், தாழ்வான மலைச் சரிவுகளில் காட்டு அக்கரோட்டு தாவர வகை மரங்களும், மற்றும் ஆப்பிள் மரங்களும் தனித்தன்மை வாய்ந்த இயற்கை காடுகளாக காணப்படுகிறது. சான்றாதாரங்கள் பகுப்பு:மலைத் தொடர்கள் பகுப்பு:ஆசிய மலைத்தொடர்கள் பகுப்பு:கசக்கஸ்தான் மலைத்தொடர்கள் பகுப்பு:கிர்கிசுத்தான் மலைத்தொடர்கள் பகுப்பு:சிஞ்சியாங் மலைத்தொடர்கள் பகுப்பு:சீனாவில் உள்ள உலக பாரம்பரியக் களங்கள்